《题医人黄子厚》
元代·黄清老

悠悠溪上山，叠叠山下云。幽人不出户，芝草日以春。

伯也种丹杏，心与孤鸿轻。仲也捣玄霜，西风林间声。

世降运不齐，病随人心生。芳草何所无，谁能撷其英。

吾宗幼方积，积久用更精。金丹有时合，白日升蓬瀛。

作者简介：（1290—1348）元邵武人，字子肃。笃志励学，泰定帝泰定四年进士，除翰林国史院典籍官，迁应奉翰林文字兼国史院编修。出为湖广儒学提举。时人重其学行，称樵水先生。有《春秋经旨》、《四书一贯》。